
ΕΦΗΜΕΡΙΣ ΤΗΣ ΚΥΒΕΡΝΗΣΕ»! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΑΘΗΝΑ I ΤΕΥΧΟΣ ΤΕΤΑΡΤΟ I αριθμόςφυλλου 

30 ΑΠΡΙΛΙΟΥ 1986 411 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης (4,869) στρεμμάτων στη θέση 
«Μπογδάνι» της Κοινότητας Αθηκίων του Νομού Κορινθίας. 1 

Κήρυξη αναδασωτέας έκτασης (0.256) στρεμμάτων στη θέση 
«Χιόνεζα ή Καπανδρί» της Κοινότητας Μεγ. Βάλτου του Νο¬ 
μού Κορινθίας. . .. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναγνώριση ιδιωτικής οδού (παρόδου 28ης Οκτωβρίου) στο Ο. Τ. 

3 του ρυμοτομικού σχεδίου Θεσσαλονίκης, ως προϋφισταμένης 


του 1923. 3 

Κατηγοριοποίηση, καθορισμός ορίων και περιορισμών δόμησης 
στους Οικισμούς Λίθινες, Αζάλι της Κοινότητας Λιθινών της 
Επαρχίας Σητείας του Νόμού Λασιθίου. 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ.401 (1) 

Κήρυξη αναδασωτέας έκτασης (4,869) στρεμμάτων στη θέση «Μπο¬ 
γδάνι» της Κοινότητας Αθηκίων του Νομού Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 

' Εχοντας υπόψη: 

1. Τις διατάξεις για διοικητική αποκέντρωση. 


2. Τις διατάξεις του άρθρου 117 παρ. 3 του Συντάγματος της χώ- 
ρας. 

3. Τις διατάξεις του Ν. 998/79 «περί προστασίας των δασών 
κ.λ.π.» και ειδικότερα: 

α) του άρθρου 41 παρ. 1 β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80 β) 182447/3049/24.9.80. 

5. 'Οτι η έκταση που αναφέρεται στο θέμα αποψιλώθηκε παράνομα 
από το Γεώργιο Παπανικολάου κάτοικο Αθηκίων και σύμφωνα με την 
αριθμ. 951/27.2.86 πρόταση του Δασαρχείου Κόρινθου επιβάλλεται 
να κηρυχθεί αναδασωτέα, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
της δασικής έκτασης με φυσική αναγέννηση ώστε ν’ αποκλεισθεί η 
διάθεση αυτής για άλλο προορισμό, τη Δημόσια δασική έκταση εμβα- 
δού τεσσάρων στρεμμάτων και οκτακόσιων εξήντα εννέα τετραγωνι¬ 
κών μέτρων (4869) που βρίσκεται στη θέση «Μπογδάνι» της περιφέ¬ 
ρειας της Κοινότητας Αθηκίων. 

Προσδιορίζεται από τα στοιχεία Α, Β, Γ, Δ, Ε, Ζ, Η, Α και έχει 
όρια: 

Ανατολικά: Με δημόσιο δάσος σε μ. 37. 

Δυτικά: Με εληές σε μέτρα 31 και δημόσιο δάσος σε μέτρα 46. 

Βόρεια: Με αγροτικό δρόμο και πέραν δημόσιο δάσος σε μέτρα 
125. 

Νότια: Με δημόσιο δάσος σε μέτρα 101. 

'Οπως φαίνεται στο συνημμένο διάγραμμα που αποτελεί αναπό¬ 
σπαστο μέρος της αποφάσεως αυτής. 

Η απόφαση αυτή να ισχύσει από της κοινοποιήσεώς της αρμοδίως 
και προ της δημοσιεύσεώς της στην Εφημερίδα της Κυβερνήσεως. 

Κόρινθος, 12 Μαρτίου 
Ο Νομάρχής 

ΑΝΑΣΤ. ΣΤΑΥΡΟΠΟΥΛΟΣ 

Αριθ.463 (2) 

Κήρυξη αναδασωτέας έκτασης (0.256) στρεμμάτων στη θέση «Χιό- 
νεζα ή Καπανδρί» της Κοινότητας Μεγ. Βάλτου του Νομού Κοριν¬ 
θίας. 

Ο ΝΟΜΑΡΧΗΣ ΚΟΡΙΝΘΙΑΣ 
’ Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της χώ¬ 
ρας- 

3. Τις διατάξεις του Ν. 998/79 «περί προστασίας των δασών 
κ.λ.π.» και ειδικότερα: 

α) του άρθρου 41 παρ. 1 β) του άρθρου 38 παρ. 1. 

4. 'Τις διαταγές του Υπουργείου Γεωργίας: 

α) 160417/1180/8.7.80 β) 182447/3049/24.9.80. 

5. Ότι η έκταση που αναφέρεται στο θέμα αποψιλώθηκε παράνομα 
από τον Αντώνιο Νικ. Κουφό κάτοικο Μεγ. Βάλτου και σύμφωνα με 
την αριθμ. 1087/6.3.86 πρόταση του Δασαρχείου Κορίνθου επιβάλ¬ 
λεται να κηρυχθεί αναδασωτέα, αποφασίζουμε: 


Κηρύσσουμε αναδασωτέα, με σκοπό τη διατήρηση του χαρακτήρα 
της δασικής έκτασης με φυσική αναγέννηση ώστε ν’ αποκλεισθεί η 
διάθεση αυτής για άλλο προορισμό, τη Δημόσια δασική έκταση εμβα- 
δού διακοσίων πενήντα έξι (256) τετραγωνικών μέτρων που βρίσκε¬ 
ται στη θέση «Χιόνεζα ή Καπανδρί» της περιφέρειας της Κοινότητας 
Μεγάλου Βάλτου. 

Προσδιορίζεται από τα στοιχεία Α, Β, Γ, Α καμέχει όρια: 

Ανατολικά: Με δημόσιο δάσος πεύκης. 

Δυτικά: Με ελαιώνα ίδιου (Α. Κουφού). 

Βόρεια: Με αγροτικό δρόμο. 

Νότια: Με δημόσια δασική έκταση. 

Οπως φαίνεται στο συνημμένο διάγραμμα που αποτελεί αναπό¬ 
σπαστο μέρος της αποφάσεως αυτής. , 

Η απόφαση αυτή να ιαχύσει από της κοινοποιήσεώς της αρμοδίως 
και προ της δημοσιεύσεώς της στην Εφημερίδα της Κυβερνήσεως. 

Κόρινθος, 12 Μαρτίου 1986 
Ο Νομάρχης 

ΑΝΑΣΤ. ΣΤΑΥΡΟΠΟΥΛΟΣ 

Αριθμ. ΔΠ/ΤΑ/1744 (3) 

Αναγνώριση ιδιωτική; οδού (παρόδου 28ης Οκτωβρίου) στο Ο. Τ. 3 

του ρυμοτομικού σχεδίου Θεσσαλονίκης, ως προϋφισταμένης του 

1923, 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
' Εχοντας υπόψη: 

1. Τις διατάξεις: α) του από 17.7.1923 Ν. Δ/τος «περί σχεδίων 
πόλεων, κωμών και συνοικισμών του Κράτους και οικοδομής αυτών» 
(ΦΕΚ 226 Α/1923) όπως τροποποιήθηκε μεταγενέστερα, β) του Ν. 
Δ/τος 690/1948 «περί συμπληρώσεως των περί σχεδίων πόλεων 
διατάξεων» (ΦΕΚ 133Α /1948), γ) του Ν. 3200/55 «περί διοικητι¬ 
κής αποκεντρώσεως» (ΦΕΚ 97 Α'/1955), δ) του Ν. Δ/τος 
532/1970 «περί συμπληρώσεως των διατάξεων περί διοικητικής 
αποκεντρώσεως» (ΦΕΚ 103Α/1970) και ε) του Ν. 1032/80 «περί 
συστάσεως Υπουργείου Χ.Ο.Π.» (ΦΕΚ57Α" /80). 

2. Την Εγκύκλιο 34/1977 του πρώην Υπουργείου Δημοσίων Έρ¬ 
γων Υπηρεσία Οικισμού (Διεύθυνση Ε3/α). 

3. Την από 16.1.1986 αίτηση του Νικολάου Φουτσιτζόγλου με 
την οποία ζήτησε την αναγνώριση ως προϋφισταμένης του 1923 και 
τη διατήρηση της ιδιωτικής οδού (παρόδου 28ης Οκτωβρίου) που 
βρίσκεται στο Ο. Τ. 3 που περικλείεται από τις οδούς 28ης Οκτω¬ 
βρίου, Χαλκιδικής, Ορέστου και Φάωνος, όπως η πάροδος αυτή φαί¬ 
νεται στο διάγραμμα του Αρχ/να Μηχανικού Νικ. Φουτσιτζόγλου. 

4. Τους τίτλους ιδιοκτησίας: α) το υπ’ αριθμ. 17112/1920 πωλη- 


τήριο οικίας και διόδου του συμβολαιογράφου Θεσσαλονίκης Αλεξ. 
Γεωργίου, β) το υπ’ αριθμ. 22274/1930 συμβόλαιο του συμβολαιο¬ 
γράφου θεσ/νίκης Γεωργίου Βασιλάκη. 

5. Την βεβαίωση 6962/582/17.2.1986 του Δήμου Θεσσαλονί¬ 
κης στην οποία Πιστοποιείται ότι η πάροδος 28ης Οκτωβρίου εμφαί- 
νεται στο υπ’ αριθμ. 14 σχέδιο και 136 φύλλο λεπτομερειών της 
σειράς παλαιών σχεδίων έτους 1909 της πόλης της Θεσσαλονίκης. 

6. Τα από 27.1.25 (ΦΕΚ 24Α’ /29.1.25) και 25.2.32 (ΦΕΚ 55 
Α'/29.2.1932) ισχύοντα στην περιοχή Δ/τα ρυμοτομίας. 

7. Την υπ’ αριθμ. 113 πράξη της 9ης Συνεδρίας της 25.2.86 του 
Συμβουλίου Χωροταξίας, Οικισμού και Περιβάλλοντος του νομού 
Θεσσαλονίκης με την οποία το συμβούλιο ομόφωνα γνωμοδοτεί για 
την αναγνώριση ως υφισταμένης πριν από το έτος 1923 της ιδιωτι¬ 
κής οδού (παρόδου 28ης Οκτωβρίου) που βρίσκεται στο Ο. Τ. 3 του 
ρυμοτομικού σχεδίου Δήμου Θεσσαλονίκης, αποφασίζουμε: 

Αναγνωρίζουμε ότι η ιδιωτική οδός (πάροδος 28ης Οκτωβρίου) 
στο Ο. Τ. 3 του ρυμοτομικού σχεδίου Δήμου Θεσσαλονίκης έχει σχη- 
ματισθεί νόμιμα πριν από την 16.8.1923, όπως ειδικότερα απεικονί¬ 
ζεται στο τοπογραφικό διάγραμμα που συνοδεύει την απόφαση αυτή. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 6 Μαρτίου 1986 

Ο Νομάρχης 
ΝΙΚΟΣ ΠΙΝΑΚΙΔΗΣ 



ηοΑΠΛτο,,,, 

Αριθ. ΟΙΚ. 1262 (4) 

Κατηγοριοποίηση, καθορισμός ορίων και περιορισμών δόμησης στους 

Οικισμούς Λίθινες, Αζάλι της Κοινότητας Λιθινών της Επαρχίας 

Σητείας του Νομού Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
' Εχοντας υπόψη: 

1. Τις διατάξεις του από 24.4.1985 Π. Δ. (ΦΕΚ 181Δ/3.5. 
1985) «περί τρόπου καθορισμού ορίων οικισμού της χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχανικών, στους 
οποίους ανατέθηκε σχετική μελέτη στα πλαίσια του προγράμματος 
των ανοικτών πόλεων, που αφορούν τον προσδιορισμό των ορίων των 
υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τούς προαναφερομένους μελετητές κατά τις υπο¬ 
δείξεις των σχετικών προδιαγραφών του Υ. X. Ο. Π. 

4. Τα πληθυσμιακά στοιχεία της μελέτης της τελευταίας απογρα- 
φής του Κράτους της Ε.Σ.Υ.Ε. 

5. Την υπ’ αριθμ. 13/23.1.86 γνωμοδότηση του Συμβουλίου 
Χ.Ο.Π. του Νομού. 

6. Τις υπ’ αριθμ. 33/25.9.85, 34/25.9.85 αποφάσεις του Κοινο¬ 
τικού Συμβουλίου Λιθινών, αποφασίζουμε: 

1. Κατατάσσουμε τον οικισμό α) Λίθινες στην κατηγορία των Αδιά¬ 
φορων, στάσιμων, μεσαίων β) Αζάλι στην κατηγορία των Αδιάφορων, 
στάσιμων μικρών οικισμών. 

2. Καθορίζουμε τα όρια των οικισμών Λιθινών, Αζάλι της Κοινότη¬ 
τας Λιθινών του Νομού Λασιθίου με στοιχεία 1-19, 1-7 αντίστοιχα, 
όπως αυτά φαίνονται στα συνοδευτικά της παρούσας σχεδιαγράμματα 
σε κλίμακα 1:5.000, που αποτελούν αναπόσπαστα μέρη της απόφα¬ 
σης αυτής και συντάχθηκαν βάσει στοιχείων χαρτών και επί τόπου 
ελέγχου. 


Ω. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι Δόμησης 

1. Εντός των ορίων των οικισμών ισχύουν οι γενικοί όροι δόμησης 
που προβλέπεται από το Π. Δ. Φ.Ε.Κ 181Δ/3.5.1985 και για τους 
οικισμούς: Λίθινες, Αζάλι της Κοινότητας Λιθινών Σητείας αρτιότητα 
γηπέδου 300 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
Δημοσίευσης του από 24.4. 1985 Δ/τος. 

Β. Ειδικοί όροι Δόμησης. 

Για τους οικισμούς Α) Λίθινες, Αζαλί που κατατάσσονται στην κα¬ 
τηγορία των Αδιάφορων οικισμών τους ειδικούς όρους δόμησης που 
αναγράφονται στην καρτέλλα που συνοδεύει την παρούσα. 

III. α. Πριν από οποιαδήποτέ κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και Π. Ε. της Νομαρχίας 
ώστε να εξασφαλίζεται η συνέχεια των υπαρχόντων Κοινόχρηστων 
χώρων και η δημιουργία νέων Κοινόχρηστων χώρων σύμφωνα με τα 
οριζόμενα στις διατάξεις της παρ. 1 του άρθρου 6 του από 24.4.1985 
Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Διάταγμα της 24.4.1985 
(Φ.Ε.Κ 181Δ/3.5.1985. 

Η παρούσα απόφαση με το σχεδιάγραμμα οριοθέτησης του οικι¬ 
σμού που την συνοδεύει να δημοσιευθεί στην Εφημερίδα της Κυβερνή- 
σεως. 

Άγιος Νικόλαος, 11 Μαρτίου 1986 
Ο Νομάρχης 

ΓΕΩΡΓΙΟΣ ΤΖΑΝΑΚΑΚΗΣ 

